open-index/open-wikipedia-markdown huggingface dataset:
Μηχανή (αποσαφήνιση)

## Οχήματα
* Στη Μοτοσυκλέτα, αλλιώς και *μηχανάκι*

## Μηχανολογία
* Στη Διαφορική μηχανή
* Στη Μηχανή εσωτερικής καύσης
* Στη Μηχανή εξωτερικής καύσης

## Μετατροπείς ενέργειας
* Στη Θερμική μηχανή
* Στην Αιολική μηχανή
* Στην Ηλεκτρική μηχανή
* Στην Ψυκτική μηχανή

## Μηχανές γεωργικής χρήσης
* Στη Θεριζοαλωνιστική μηχανή
* Στη Λιχνιστική μηχανή
* Στην Αλωνιστική μηχανή

## Πληροφορική
* Στη Μηχανή Τούρινγκ μια νοητή μηχανή του μαθηματικού Τούρινγκ.
* Στη Μηχανή αναζήτησης που σχετίζεται με το διαδίκτυο.
* Στη Μηχανή παιχνιδιού που σχετίζεται με τα λογισμικό παιχνιδιών.

## Προϊόντα ευρείας χρήσης
* Στη Φωτογραφική μηχανή
* Στην Κουρευτική μηχανή

## Δείτε επίσης
* Σαμβύκη (πολιορκητική μηχανή) που χρησιμοποιούσε ο Δημήτριος ο Πολιορκητής
* Σκορπιός (μηχανή) αρχαία πολεμική μηχανή
* Αργή αιολική μηχανή,τύπος αιολικής μηχανής 
* Ατμομηχανή
Αεροτροπισμός

Ο **αεροτροπισμός** είναι μια αντίδραση των οργανισμών (φυτών ή ζώων) κατά την οποία παρατηρείται μετακίνηση ή ανάπτυξη προς το σημείο που υπάρχει αρκετό οξυγόνο. Υπάρχει και το αντίθετο φαινόμενο ο Αρνητικός αεροτροπισμός

Κατηγορία:Βιολογία
Σταντ ντε λα Μοσσόν

Το **Σταντ ντε λα Μοσσόν** είναι ποδοσφαιρικό γήπεδο στην πόλη Μονπελιέ της Γαλλίας. Αποτελεί έδρα της Μονπελιέ ΣΚ, ομάδας που αγωνίζεται στη Λιγκ 1, και έχει χωρητικότητα 32.900 θέσεων. Νωρίτερα ήταν ένα ποδοσφαιρικό γήπεδο 16.000 θέσεων, το οποίο όμως ξαναχτίστηκε από την αρχή το 1998 για να υποδεχτεί 6 αγώνες του 1998 FIFA World Cup. Χρησιμοποιήθηκε επίσης ως γήπεδο για αγώνες της φάσης των ομίλων του Παγκοσμίου Κυπέλλου Ράγκμπι του 2007 στη Γαλλία.

## Παραπομπές


Κατηγορία:Στάδια ποδοσφαίρου στη Γαλλία
Κατηγορία:Μονπελιέ ΕΣΚ
Κατηγορία:Στάδια Παγκοσμίου Κυπέλλου Ποδοσφαίρου 1998
Θάνος Πέτσος

Ο **Αθανάσιος (Θάνος) Πέτσος** (Ντύσσελντορφ, 5 Ιουνίου 1991) είναι Έλληνας (με καταγωγή από τη Γουμένισσα) διεθνής ποδοσφαιριστής, ο οποίος αγωνίζεται ως μέσος.

## Καριέρα
### Σε συλλογικό επίπεδο
[μικρογραφία|αριστερά|150px|Ο Πέτσος στην [ΦΚ Καϊζερσλάουτερν|Καϊζερσλάουτερν]]
Ξεκίνησε από τα τμήματα υποδομών της Μπάγερ Λεβερκούζεν και το 2010 προωθήθηκε στην πρώτη ομάδα του συλλόγου. Το ντεμπούτο του στη Μπούντεσλιγκα πραγματοποιήθηκε τον Απρίλιο της ίδιας χρονιάς εναντίον του Αννόβερου, ενώ παράλληλα συνέχισε να αγωνίζεται με τη δεύτερη ομάδα του συλλόγου, μετρώντας οκτώ συνολικά εμφανίσεις. Παρέμεινε στον σύλλογο για τα επόμενα δύο χρόνια, μέχρι το 2012, χωρίς ωστόσο να πάρει άλλες ευκαιρίες στην πρώτη ομάδα, καθώς το ίδιο διάστημα παραχωρήθηκε στην Καϊζερσλάουτερν με τη μορφή δανεισμού. Στα δύο χρόνια παραμονής του εκεί πραγματοποίησε 42 συνολικά εμφανίσεις, οι 39 εκ των οποίων για το πρωτάθλημα, με το ντεμπούτο του να πραγματοποιείται στις 13 Νοεμβρίου 2010 εναντίον της Στουτγκάρδης.

Την επόμενη περίοδο (2012-13) αποχώρησε ως ελεύθερος και συνέχισε την καριέρα του στη Γκρόιτερ Φυρτ, υπογράφοντας συμβόλαιο συνεργασίας τριών ετών, όμως το καλοκαίρι του 2013 μεταγράφηκε έναντι 250 χιλιάδων ευρώ στη αυστριακή Ραπίντ Βιέννης.

Το καλοκαίρι του 2016 αποκτήθηκε με μεταγραφή από τη Βέρντερ Βρέμης, όμως τον Ιανουάριο του 2017 παραχωρήθηκε στην αγγλική Φούλαμ ως δανεικός για έξι μήνες.

Τον Αύγουστο του 2017 επέστρεψε στη Ραπίντ Βιέννης έπειτα από έναν χρόνο απουσίας, ως δανεικός από τη Βέρντερ Βρέμης.

### Στις εθνικές ομάδες
Έχει αγωνιστεί σε όλες τις μικρότερες εθνικές ομάδες, Παίδων (2007), Νέων (2008-10) και Ελπίδων (2010-12).

Στις 5 Αυγούστου 2011 ο τότε ομοσπονδιακός προπονητής Φερνάντο Σάντος τον ενέταξε στο δυναμικό της εθνικής Ανδρών και στις 10 του μήνα πραγματοποίησε το ντεμπούτο του με τη γαλανόλευκη φανέλα, στον φιλικό εκτός έδρας αγώνα εναντίον της Βοσνίας και Ερζεγοβίνης (0-0), όταν πέρασε ως αλλαγή στα τελευταία λεπτά της αναμέτρησης, αντικαθιστώντας τον Κώστα Κατσουράνη, στο πλαίσιο της προετοιμασίας για τα προκριματικά του Euro 2012.

## Παραπομπές


## Εξωτερικοί σύνδεσμοι
* Η καριέρα του Θάνου Πέτσου στο soccerway
* Το προφίλ του Θάνου Πέτσου στο transfermarkt
* Ο Θάνος Πέτσος στο skysports

Κατηγορία:Μέσοι ποδοσφαιριστές
Κατηγορία:Έλληνες ποδοσφαιριστές
Κατηγορία:Έλληνες ομογενείς ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Μπάγερ Λεβερκούζεν
Κατηγορία:Ποδοσφαιριστές 1. ΦΚ Καϊζερσλάουτερν
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Γκρόιτερ Φυρτ
Κατηγορία:Ποδοσφαιριστές Ραπίντ Βιέννης
Κατηγορία:Ποδοσφαιριστές Βέρντερ Βρέμης
Κατηγορία:Ποδοσφαιριστές Φούλαμ ΦΚ
Κατηγορία:Έλληνες ποδοσφαιριστές στο εξωτερικό
Όρκα (αποσαφήνιση)

Η λέξη *όρκα* μπορεί να αναφέρεται:
* Στη φάλαινα όρκα, γνωστή και ως φάλαινα-δολοφόνος
* Στο χωριό Όρκα (Κύπρος), της επαρχίας Κερύνειας της Κύπρου
* Στο Όρκας (νησί) που είναι το μεγαλύτερο νησί του συμπλέγματος των Νήσων Σαν Χουάν των ΗΠΑ
Μπόρις Σαράφωφ

Ο **Μπόρις Πετρώφ Σαράφωφ** (βουλγαρικά: Борис Петров Сарафов, 1872 - 1907) ήταν Βούλγαρος στρατιωτικός - επαναστάτης ένας από τους ηγέτες της ΕΜΕΟ, βουλγαρικού κομιτάτου που έδρασε στη περιοχή της Μακεδονίας επί Οθωμανικής Αυτοκρατορίας την περίοδο 1894-1905.

## Βιογραφία
Ο Σαράφωφ φέρεται να γεννήθηκε στις 12 Ιουλίου του 1872 στο χωριό Λιμπιάχοβο (σήμερα Ίλιντεν της Βουλγαρίας), του Άνω Νευροκοπίου (σημερινό Γκότσε Ντέλτσεφ της Βουλγαρίας) επί Οθωμανικής Αυτοκρατορίας. Εκπαιδεύτηκε αρχικά με έξοδα της βουλγαρικής Εξαρχίας στο σχολείο της γενέτειράς του, συνέχισε έπειτα στο βουλγαρικό Γυμνάσιο Θεσσαλονίκης και αργότερα εισήχθη στη Στρατιωτική Σχολή του νεοσύστατου Πριγκιπάτου της Βουλγαρίας, στη Σόφια, από την  οποία και αποφοίτησε το 1894. Παράλληλα μαζί με άλλους Βούλγαρους εθνικιστές συνέβαλε στην ίδρυση του Βουλγαρικού Επαναστατικού Κομιτάτου Μακεδονίας - Αλεξανδρούπολης που λίγα χρόνια μετά θα μετονομαστεί ΕΜΕΟ. Το 1899 ανέλαβε αρχηγός της οργάνωσης την οποία και διεύθυνε από τη Σόφια.

Φερόμενος υπό την κάλυψη του Πρίγκιπα Φερδινάνδου άρχισε να συγκροτεί ένοπλες ομάδες οι οποίες περιφέρονταν στη Μακεδονία για είσπραξη χρημάτων με αναγκαστικές εισφορές για τον αγώνα της οργάνωσης και παράλληλα για τον ολοκληρωτικό εκβουλγαρισμό των κατοίκων, πράξεις που θεωρήθηκαν αντίθετες της επίσημης βουλγαρικής κυβέρνησης με συνέπεια να συλληφθεί και να  φυλακιστεί. Το 1902 εξελέγη μεταξύ των Ηγετών της ΕΜΕΟ. Συμμετέχοντας στην εξέγερση του Ίλιντεν προσπάθησε με τον Ντάμο Γκρούεφ να επανορθώσει την εμπιστοσύνη της κυβέρνησης προς το πρόσωπό του αλλά απέτυχε.Επιτέθηκε σε ελληνικές πόλεις επιδιδόμενος σε σφαγές, λεηλασίες και άλλα. Τον ίδιο καιρό είχαν ξεσπάσει εσωτερικές έριδες στην Οργάνωση επί των τρόπων δράσης από άλλες φατρίες περισσότερο δημοκρατικές παρά εθνικιστικές. Αυτές αποτελούσαν την αριστερή πτέρυγα της Οργάνωσης της οποίας κύρια πρόσωπα ήταν ο Γιάνε Σαντάσκι και ο Χρήστο Σερνόπεφ.

Τελικά ο Σαράφωφ συνελήφθη από τους αριστερούς και στις 28 Νοεμβρίου του 1907 δολοφονήθηκε, μαζί με τον Ιβάν Γκαρβάνοφ, στη Σόφια, από τον Τοντόρ Πανίτσα έμπιστο πρόσωπο του Γιάνε Σαντάνσκι.

## Σημειώσεις
Ο Μπόρις Σαράφοβ θεωρείται σήμερα από μεν τη Βουλγαρία Βούλγαρος, από δε την Βόρεια Μακεδονία, Σλαβομακεδόνας.

## Πηγές

* "Μεγάλη Ελληνική Εγκυκλοπαίδεια" τομ.ΙΣτ΄, σελ.515.

Κατηγορία:Βούλγαροι επαναστάτες
Κατηγορία:Βούλγαροι Μακεδόνες
Κατηγορία:Μέλη της Εσωτερικής Μακεδονικής Επαναστατικής Οργάνωσης
Κατηγορία:Απόφοιτοι του Βουλγαρικού Γυμνασίου Αρρένων Θεσσαλονίκης
Χριστόδουλος Πασιαρδής

Ο **Χριστόδουλος Πασιαρδής** ήταν Ελληνοκύπριος πολιτικός. Διετέλεσε Υπουργός Άμυνας, Κυβερνητικός Εκπρόσωπος και υφυπουργός παρά τω Προέδρω.

## Βιογραφικά στοιχεία
Ο Χριστόδουλος Πασιαρδής γεννήθηκε στο Τσέρι στις 31 Ιανουαρίου 1944. Σπούδασε φιλοσοφία στο Εθνικό και Καποδιστριακό Πανεπιστήμιο Αθηνών.

Τον Ιανουάριο του 1974 διορίστηκε στη διπλωματική υπηρεσία της Κύπρου. Υπηρέτησε διάφορες βαθμίδες στο Υπουργείο Εξωτερικών, μεταξύ άλλων και από τη θέση του γενικού διευθυντή. Επιπλέον, διετέλεσε και πρέσβης της Κυπριακής Δημοκρατίας σε διάφορες χώρες. Μεταξύ άλλων διετέλεσε πρέσβης στην Ελλάδα (Απρίλιος 1998 - Δεκέμβριος 2001) και στην Αυστραλία.

Εκπροσώπησε την Κύπρο σε πολλές συναντήσεις και διασκέψεις των Ηνωμένων Εθνών, του Συμβουλίου της Ευρώπης, της Διάσκεψης για την Ασφάλεια και τη Συνεργασία στην Ευρώπη, του Κινήματος των Αδεσμεύτων, της Κοινοπολιτείας και της Ευρωπαϊκής Ένωσης. Συμμετείχε σε πολλές επίσημες επισκέψεις και επισκέψεις εργασίας και σε διάφορες περιπτώσεις μετέβη στο εξωτερικό ως ειδικός απεσταλμένος του Προέδρου και του Υπουργού Εξωτερικών της Κύπρου.

Ήταν νυμφευμένος με την Άβα Πασιαρδή και είχε δύο παιδιά. Απεβίωσε στις 4 Αυγούστου 2014.

## Πολιτική διαδρομή
Διετέλεσε διευθυντής του διπλωματικού προέδρου του Σπύρου Κυπριανού.

Την 1η Μαρτίου 2003 διορίστηκε υφυπουργός παρά τω Προέδρω στην Κυβέρνηση Τάσσου Παπαδόπουλου. Στις 13 Ιουνίου 2006 ανέλαβε παράλληλα και Κυβερνητικός Εκπρόσωπος, θέση στην οποία παρέμεινε έως τις 11 Μαΐου 2007.

Στις 14 Μαΐου 2007 διορίστηκε Υπουργός Άμυνας στην Κυβέρνηση Τάσσου Παπαδόπουλου, θέση στην οποία παρέμεινε μέχρι τις 29 Φεβρουαρίου 2008 που ολοκληρώθηκε η θητεία της κυβέρνησης. Στη διάρκεια της θητείας του υπέγραψε διακρατική συμφωνία με τον Υπουργό Εθνικής Άμυνας της Ελλάδος, Ευάγγελο Μεϊμεράκη, για την παραχώρηση της ιδιοκτησίας των πυραύλων S-300 στην Ελλάδα.

## Παραπομπές

## Πηγές
*

|-

|-

|-

Κατηγορία:Υπουργοί Εσωτερικών (Κύπρος)
Κατηγορία:Κυβερνητικοί Εκπρόσωποι Κύπρου
Κατηγορία:Κύπριοι διπλωμάτες
Κατηγορία:Υφυπουργοί Παρά τω Προέδρω (Κύπρος)
Κατηγορία:Κυβέρνηση Τάσσου Παπαδόπουλου 2003
Μυσική γλώσσα

Η **Μυσική γλώσσα** ήταν η γλώσσα των Μυσών. Γνωρίζουμε ελάχιστα πράγματα για αυτήν λόγω έλλειψης επιγραφικού υλικού. Ο Στράβων ανέφερε ότι η Μυσική γλώσσα ήταν μία μίξη της Φρυγικής και της Λυδικής. Ο Αθήναιος υποστήριζε ότι η Μυσική έμοιαζε περισσότερο στην γλώσσα της Παιονίας. 

Η μοναδική σωζόμενη επιγραφή που θεωρείται Μυσική, βρέθηκε στο Ουιουτσέκ της Τουρκίας και χρονολογείται μεταξύ του 5ου και 3ου αιώνα π.Χ. Χαρακτηριστικό γράμμα της επιγραφής είναι το Μυσικό σίγμα (Ϲ).

::**ΛΙΚΕC : ΒΡΑΤΕΡΑΙC : ΠΑΤΡΙΖΙ : ΙϹΚ**

Είναι ξεκάθαρο ότι πρόκειται για μία Ινδοευρωπαϊκή γλώσσα. Οι λέξεις *ΒΡΑΤΕΡΑΙC* και *ΠΑΤΡΙΖΙ* θυμίζουν έντονα τις αντίστοιχες Ελληνικές *φρατήρ* και *πατήρ* όπως και τις Φρυγικές *βρατερε* και *πατήρ*. Η λέξη ΙϹΚ πιθανότατα να αντιστοιχεί στην Λυδική *esk-*. Η παραπάνω φράση εικάζεται ότι σημαίνει *«για τους αδελφούς και τους πατέρες»*. Η λέξη ΛΙΚΕC είναι μάλλον όνομα.

## Πηγές


## Εξωτερικοί συνδέσμοι

:Titus texts:"Μυσικές" επιγραφές
:Αναφορά στο Palaeolexicon για την λέξη ΠΑΤΡΙΖΙ
:Αναφορά στο Palaeolexicon για την λέξη ΒΡΑΤΕΡΑΙΣ

Κατηγορία:Εξαφανισμένες γλώσσες της Ασίας
Κατηγορία:Εξαφανισμένες γλώσσες της Ευρώπης
Κατηγορία:Μυσία
Κατηγορία:Αρχαίες γλώσσες
Σταντ ντε Ζενέβ

Το **Σταντ ντε Ζενέβ**, επίσης γνωστό και ως **Σταντ ντε Σερβέτ**, είναι ποδοσφαιρικό γήπεδο το οποίο βρίσκεται στην περιοχή της μείζονος Γενεύης, εντός της Ελβετίας (βρίσκεται στο Λανσί, το οποίο βρίσκεται στα νότια τη πόλης). Έχει χωρητικότητα της τάξεως των 30.084 θέσεων.

## Γενικά

Το στάδιο ολοκληρώθηκε το 2003 από την Zschokke Construction S.A. μετά από σχεδόν τρία χρόνια κατασκευής. Κανονικά αποτελεί έδρα της ποδοσφαιρικής ομάδας της πόλης, Σερβέτ. Το γήπεδο υποδέχτηκε Διεθνή Φιλικά ανάμεσα στην Αργεντινή και την Αγγλία στις 12 Νοεμβρίου του 2005, το οποίο κέρδισε η Αγγλία με 3-2 και ανάμεσα στη Νέα Ζηλανδία και τη Βραζιλία στις 4 Ιουνίου 2006, το οποίο η Βραζιλία κέρδισε 4-0. Το γήπεδο υποδέχτηκε τρία ματς της φάσης των ομίλων του Group A στη διάρκεια του UEFA Euro 2008.

Ένα μνημειώδες ματς ανάμεσα στην Τουρκία και την Τσεχία παίχτηκε σε αυτό το γήπεδο. Το στάδιο χρησιμοποιήθηκε επίσης για ράγκμπι, με ένα ματς του Heineken Cup του 2006-07 ανάμεσα στην CS Bourgoin-Jallieu και την Munster Rugby έχοντας μεταφερθεί από το Stade Pierre Rajon, την έδρα της Bourgoin.

## Παραπομπές


## Εξωτερικός σύνδεσμος
* Επίσημη Ιστοσελίδα

Κατηγορία:Γενεύη
Κατηγορία:Στάδια ποδοσφαίρου στην Ελβετία
Κατηγορία:Σερβέτ Γενεύης
Μάριο Μπούντιμιρ

μικρογραφία| Μάριο Μπούντιμιρ
Ο **Μάριο Μπούντιμιρ** (*Mario Budimir*, γεννημένος στις 12 Φεβρουαρίου 1986) είναι Κροάτης επαγγελματίας ποδοσφαιριστής, ο οποίος αγωνίζεται ως επιθετικός.

## Σταδιοδρομία σε συλλόγους

## Διακρίσεις
**ΑΠΟΕΛ**
* Α' Κατηγορία Κύπρου: 2012–13, 2013-14
* Super Cup Κύπρου: 2013

**Ένωσις Νέων Παραλιμνίου**
* Β' Κατηγορία Κύπρου: 2014–15

Ντιναμό Ζάγκρεμπ

* Πρβα Λίγκα: 2017-18
* Κύπελλο Κροατίας: 2017-18

## Εξωτερικοί σύνδεσμοι

* Προφίλ στο Transfermarkt.com

Κατηγορία:Κροάτες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές ΗΝΚ Σίμπενικ
Κατηγορία:Ποδοσφαιριστές Χάιντουκ Σπλιτ
Κατηγορία:Ποδοσφαιριστές ΝΚ Ούσκοκ
Κατηγορία:Ποδοσφαιριστές ΝΚ Μόσορ
Κατηγορία:Ποδοσφαιριστές Εργοτέλη
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ΑΠΟΕΛ
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Ένωσις Νέων Παραλιμνίου
Κατηγορία:Ποδοσφαιριστές Πρβα Λίγκα
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές Περσέπολις Τεχεράνης
Κατηγορία:Ποδοσφαιριστές Β΄ Κατηγορίας Κύπρου
Κατηγορία:Κροάτες ποδοσφαιριστές στο εξωτερικό
Κατηγορία:Ποδοσφαιριστές Προ Λιγκ Ιράν
De facto

Η λατινική φράση ***de facto*** (*ντε φάκτο*, εκ των *de* = «από» και *factum* (ονομ.) / *facto* (αφαιρ.) = «γεγονός, πράξη») σημαίνει «εκ των γεγονότων» ή «εκ των πραγμάτων». Στην νομοθεσία, συχνά σημαίνει «αυτό που εφαρμόζεται πρακτικά αλλά που δεν επιβάλλεται από τον νόμο», ή «μια πράξη ή μια πραγματικότητα όχι επίσημα κατοχυρωμένη». Χρησιμοποιείται συχνά σε αντίθεση με το *[[de jure|ντε γιούρε]]* (= *de jure*, το οποίο σημαίνει «κατά τον νόμο») όταν γίνεται αναφορά σε θέματα νόμου, κυβέρνησης, ή σε τεχνικά θέματα (όπως τα πρότυπα ντε φάκτο) τα οποία αποτελούν κοινή εμπειρία όπως αυτή δημιουργήθηκε ή αναπτύχθηκε χωρίς νομοθεσία ή ακόμη και ενάντια σε αυτήν. Όταν χρησιμοποιείται σε νομικό περιεχόμενο, το ντε γιούρε επισημαίνει αυτό που λέει ο νόμος, ενώ το ντε φάκτο επισημαίνει εκείνο που συμβαίνει στην πράξη.

## Εξωτερικοί σύνδεσμοι
* 

Κατηγορία:Νομικοί όροι
Κατηγορία:Λατινικές φράσεις
Νάσσαου (Μπαχάμες)

Το **Νάσσαου** (, προφορά: *Νάσω*) είναι η πρωτεύουσα και η μεγαλύτερη πόλη των Μπαχαμών. Βρίσκεται στο νησί Νιου Πρόβιντενς, περίπου στο κέντρο του νησιωτικού συμπλέγματος. Έχει πληθυσμό 248.948 κατοίκους, σύμφωνα με την απογραφή του 2010, δηλαδή περίπου το 70% του πληθυσμού της χώρας ζει στην πρωτεύουσα. 

## Παραπομπές


## Εξωτερικοί σύνδεσμοι
* 

Κατηγορία:Γεωγραφία των Μπαχαμών
Κατηγορία:Πρωτεύουσες της Βόρειας Αμερικής
Μπαστέρ

Η **Μπαστέρ** () είναι η πρωτεύουσα και η μεγαλύτερη πόλη του Αγίου Χριστόφορου και Νέβις και βρίσκεται στο μεγαλύτερο νησί της χώρας, τον Άγιο Χριστόφορο. Έχει πληθυσμό 15.500 κατοίκους, σύμφωνα με εκτιμήσεις του 2005 και βρίσκεται στο νοτιοδυτικό τμήμα του νησιού. Η Μπαστέρ ιδρύθηκε το 1627 από τους Γάλλους και χρησίμευε ως πρωτεύουσα της γαλλικής αποικίας του Αγίου Χριστοφόρου, η οποία αποτελούνταν από το βόρειο και νότιο τμήμα του νησιού (το κεντρικό είχε αποδοθεί στη Βρετανία). Έως το 1639, η πόλη είχε μετατραπεί σε ένα μεγάλο και επιτυχημένο λιμάνι, βασικό κέντρο του εμπορίου της Καραϊβικής. Η πόλη έγινε πρωτεύουσα ολόκληρου του νησιού το 1727, όταν όλο το νησί πέρασε κάτω από τον πλήρη βρετανικό έλεγχο. Η Μπαστέρ καταστράφηκε πολλές φορές από αποικιακούς πολέμους, πυρκαγιές, σεισμούς, πλημμύρες, ταραχές, και τυφώνες. Παρ' όλα αυτά, ένας σημαντικός αριθμός από καλά ανακαινισμένα κτίρια εξακολουθούν να υπάρχουν στο κέντρο της πόλης.

## Παραπομπές



Κατηγορία:Γεωγραφία του Αγίου Χριστοφόρου και Νέβις
Κατηγορία:Πρωτεύουσες της Βόρειας Αμερικής
Άδακας

Ο **Άδακας** (*Addax*) είναι είδος αρτιοδάκτυλου θηλαστικού που ζει στις ερήμους σε αγέλες. Ζει στη Νότια Σαχάρα, αλλά έχει εισαχθεί και στην Τυνησία. Η επιστημονική του ονομασία είναι *Addax nasomaculatus* και δεν περιλαμβάνει υποείδη.

## Μορφολογία
Η αντιλόπη άδακας έχει περίπου 1 μέτρο (3,3 πόδια) στο ύψος του ώμου και το βάρος της κυμαίνεται 60 έως 120 κιλά (130 - 260 λίβρες). Ο χρωματισμός του τριχώματος τους ποικίλλει ανάλογα με την εποχή. Τον χειμώνα είναι γκριζοκάστανα με λευκά οπίσθια τεταρτημόρια και τα πόδια. Το καλοκαίρι, αλλάζει εντελώς και γίνεται λευκή ή ξανθιά. Το κεφάλι του είναι στολισμένο με μια σκούρα μάσκα. Τόσο τα αρσενικά, όσο και τα θηλυκά έχουν έχουν ένα ζευγάρι ελικοειδή κέρατα που μπορούν να φτάσουν σε ύψος το 1 μέτρο στα μεγαλύτερα..

## Ιστορία
Ο άδακας αναφέρεται από αρχαιοτάτων χρόνων. Χαρακτηριστικές απεικονίσεις που χρονολογούνται από την εποχή της αρχαίας Αιγύπτου μάς οδηγούν στο συμπέρασμα ότι εκείνα τα χρόνια ο άδακας ήταν εξημερωμένο είδος, επειδή μερικοί απεικονίζονται δεμένοι με σκοινιά σε πασσάλους. Στις τοιχογραφίες της Θήρας εμφανίζονται δύο τέτοιες αντιλόπες. Πιθανόν και η περίφημη «στρεψίκερως αντιλόπη» του Πλίνιου να ήταν ένας άδακας.

## Γεωγραφική εξάπλωση
Ο άδακας κάποτε ήταν διαδεδομένος σε όλη τη Σαχάρα και το Μαγκρέπ (Βόρεια Αφρική), όπως επίσης και στην Αραβική χερσόνησο και σε ορισμένες περιοχές της Εγγύς Ανατολής. Σήμερα όμως ζει μόνο στη Μαυριτανία, τον Νίγηρα και το Τσαντ, ενώ έχει επανεισαχθεί στην Τυνησία.

## Βιολογία
[αριστερά|μικρογραφία|Δύο άδακες βόσκουν, [Ισραήλ]]
Οι άδακες απαντούν γενικά σε μικρές ομάδες που αριθμούν έως και 20 ζώα, σπάνια περισσότερα. 

Είναι αρκετά επιλεκτικοί ως προς τη διατροφή τους: προτιμούν μόνο ένα είδος φυτού (το *[[Chloris gayana]]*) που αποτελεί τη βάση του διαιτολογίου τους. Ο άδακας μπορεί να μείνει χωρίς νερό για πολύ μεγάλα χρονικά διαστήματα, ενώ μπορεί να μυρίσει τη βροχή από απόσταση 100 χιλιομέτρων. 

Ο άδακας είναι πολύ νομαδικός χαρακτήρας, καθώς μπορεί να διανύσει έως και 100 χιλιόμετρα μέσα σε ένα μόνο βράδυ για να βρει τόπους βοσκής.

## Απειλές
Ο άδακας απειλείται κυρίως από τον ανταγωνισμό από τους βοσκούς, οι οποίοι θεωρούν τον άδακα ανεπιθύμητο ανταγωνιστή στη διεκδίκηση της πενιχρής περιοχής, και το "ψυχαγωγικό" κυνήγι.

## Κατάσταση πληθυσμού
Ο άδακας έχει εξαφανιστεί έξω από τη Σαχάρα, ενώ ακόμα και στη μεγάλη έρημο γίνεται ολοένα πιο σπάνιος, περιορισμένος σε μερικές από τις πιο άγονες κι απρόσιτες περιοχές. Το είδος θεωρείτε Κρισίμως κινδυνεύον και προστατεύεται από το 1960, ενώ σε αρκετές χώρες της Βόρειας Αφρικής έχουν γίνει προσπάθειες επανένταξης του είδους στη φύση.

## Παραπομπές


Κατηγορία:Βοοειδή
Κατηγορία:Θηλαστικά της Αφρικής
Ελληνικό Ινστιτούτο Μετρολογίας

Το **Ελληνικό Ινστιτούτο Μετρολογίας** (ΕΙΜ) είναι ο Εθνικός Φορέας Μετρολογίας της Ελλάδος και Σύμβουλος της Ελληνικής Πολιτείας σε θέματα μετρολογίας και μετρήσεων. Το ΕΙΜ είναι Νομικό Πρόσωπο Ιδιωτικού Δικαίου, εποπτευόμενο από τη Γενική Γραμματεία Βιομηχανίας με έδρα και εγκαταστάσεις στη Βιομηχανική Περιοχή της Θεσσαλονίκης.

Αξιοποιώντας τις υπερσύγχρονες υλικοτεχνικές υποδομές, την τεχνολογία αιχμής και την τεχνογνωσία του προσωπικού του, αναπτύσσει δραστηριότητες, προωθεί συνεργασίες και χορηγεί υπηρεσίες που συμβάλλουν σημαντικά στην ανάπτυξη της εθνικής οικονομίας και στη βελτίωση ανταγωνιστικής της θέσης.

Οι υπηρεσίες του συμβάλλουν καθοριστικά στην ποιότητα προϊόντων και υπηρεσιών, στη βελτίωση των μεθόδων και διαδικασιών του παραγωγικού και κατασκευαστικού τομέα, καθώς και στη διασφάλιση των εμπορικών συναλλαγών, ιδιαίτερα στην προστασία και την ασφάλεια του καταναλωτή.

Οι βασικοί σκοποί και οι αρμοδιότητες του ΕΙΜ, όπως καθορίζονται από το Ν.2231/94 είναι:
* Η υλοποίηση των βασικών και παράγωγων μονάδων μέτρησης του διεθνούς συστήματος μονάδων (S.I.) με την τήρηση των αντίστοιχων προτύπων και διατάξεων.
* Η ανάπτυξη μεθόδων και τεχνικών μέτρησης.
* Η υποστήριξη του εθνικού μετρολογικού συστήματος της χώρας.
* Η λειτουργία εργαστηρίων διακρίβωσης και η έκδοση πιστοποιητικών διακρίβωσης.
* Η διενέργεια δοκιμών σε μετρητικές διατάξεις για την απόκτηση έγκρισης τύπου από τον αρμόδιο φορέα της Πολιτείας.
* Η διάδοση της μετρολογίας και της μετρολογικής γνώσης.
* Η ανάπτυξη και διάθεση υλικών αναφοράς.
* Η εκπροσώπηση της χώρας στους διεθνείς οργανισμούς μετρολογίας.

## Παραπομπές


## Εξωτερικοί σύνδεσμοι
Ιστότοπος Ελληνικού Ινστιτούτου Μετρολογίας

Κατηγορία:Μετρολογία
Αντιγόνεια (Συρία)

Η **Αντιγόνεια** ήταν ελληνιστική πόλη στη βόρεια Συρία. 

Ιδρύθηκε από τον Αντίγονο Α΄ Μονόφθαλμο το 307 π.Χ. και διετέλεσε πρωτεύουσα της αυτοκρατορίας του. Σκοπός του ήταν να εποπτεύει τις κινήσεις τόσο του Σελεύκου Α΄, αλλά και του Πτολεμαίου Α΄. Για την τοποθεσία της πόλεως έχουν διατυπωθεί πολλές απόψεις. Το πιο πιθανόν ήταν να βρισκόταν σε απόσταση 7 χιλιομέτρων βορειοανατολικά της μεταγενέστερης Αντιόχειας. 

Η νέα πόλη δεν έμεινε για πολύ καιρό πρωτεύουσα του Αντιγόνου. Οι πρώτοι κάτοικοι ήταν περίπου 5.300 πολίτες, Αθηναίοι και Μακεδόνες. Πάντως σε αυτό το λίγο χρονικό διάστημα, μαθαίνουμε από τον Διόδωρο, ο Δημήτριος συνέτριψε στα ανοικτά της Σαλαμίνας τον πτολεμαϊκό στόλο (306 π.Χ.) και έστειλε τον έμπιστό του Αριστόδημο από τη Μίλητο να αναγγείλει το χαρμόσυνο γεγονός στον Αντίγονο που βρισκόταν στην Αντιγόνεια. Ήδη –σύμφωνα με μαρτυρία του Διοδώρου- αν και η πόλη κτιζόταν ακόμη, ωστόσο το ανάκτορο του βασιλιά είχε ολοκληρωθεί. Στην ίδια χρονιά βρίσκουμε τον Αντίγονο να προετοιμάζει, στη νέα του πρωτεύουσα, τον στρατό του για εισβολή στην πτολεμαϊκή Αίγυπτο. Το 302 π.Χ., ενώ ετοίμαζε δραματικούς και μουσικούς αγώνες στην Αντιγόνεια, μόλις έμαθε τις κινήσεις των αντιπάλων του (Λυσίμαχος, Πτολεμαίος, Κάσσανδρος και Σέλευκος) στη Μικρά Ασία, ετοίμασε τον στρατό του. Ηττήθηκε στην Ιψό, ένα χρόνο αργότερα. 

Μετά τον ηρωικό θάνατο του Αντιγόνου, ο Σέλευκος έκτισε λίγο πιο νότια τη νέα του πρωτεύουσα (Αντιόχεια), στην οποία μετοίκησε τους Αντιγονείς. Για τη σελευκιδική πρωτεύουσα χρησιμοποιήθηκε οικοδομικό υλικό από την Αντιγόνεια. Μέχρι και η *Τύχη της Αντιγόνειας* έγινε σύμφωνα με τον Ιωάννη Μαλάλα *Τύχη της Αντιόχειας*. Ο Διόδωρος αναφέρει ότι οι κάτοικοι μεταφέρθηκαν και στη Σελεύκεια Πιερίας (ίσως λανθασμένα). Η πόλη συνέχιζε να υπάρχει σαν σκιά του παλαιού της εαυτού ως τον 1ο αιώνα π.Χ., οπότε την αναφέρει ο Δίων Κάσσιος, στην εξιστόρηση  των πολέμων του Κράσσου κατά των Πάρθων. 

## Παραπομπές


## Πηγές
* Johann Gustav Droysen Ιστορία των Διαδόχων του Μεγάλου Αλεξάνδρου.
*  Οι πόλεις της Σελευκιδικής Συρίας του John D. Grainger.

Κατηγορία:Αρχαίες πόλεις της Συρίας
Κατηγορία:Αυτοκρατορία των Σελευκιδών
Δε Βάλεϊ

Το **Δε Βάλεϊ** () είναι πρωτεύουσα και μεγαλύτερη «πόλη» της Ανγκουίλα και βρίσκεται στο ομώνυμο νησί. Έχει πληθυσμό 1.169 κατοίκους, σύμφωνα με την απογραφή του 2001. 

Κατηγορία:Ανγκουίλα
Κατηγορία:Πρωτεύουσες της Βόρειας Αμερικής
Λάμνα

Η **λάμνα** ή **λάμια** (επιστημονική ονομασία *Lamna nasus* - *Λάμνα η μύτη*) είναι ένα είδος καρχαρία που ανήκει στην οικογένεια λαμνίδες, που βρίσκεται στα εύκρατα και ψυχρά νερά του Βόρειου Ατλαντικού και του Νότιου Ημισφαιρίου. Στον βόρειο Ειρηνικό αντίστοιχο ρόλο έχει αναλάβει η λάμνα του Ειρηνικού, η οποία είναι συγγενικό είδος. Η λάμνα κατά μέσο όρο φτάνει σε μήκος τα 2,5 μέτρα και βάρος τα 130 κιλά, με μέγιστο μήκος τα 3,7 μέτρα. Οι καρχαρίες του βόρειου Ατλαντικού είναι μεγαλύτεροι από αυτούς του νοτίου ημισφαιρίου και διαφέρουν σε διάφορες πλευρές της ζωής τους. Έχουν μεγάλα θωρακικά και πρώτα ραχιαία πτερύγια και μικρά δευτερεύοντα. Ένα χαρακτηριστικό του είδους είναι μια λευκή κηλίδα στο πίσω μέρος της βάσης του πρώτου ραχιαίου πτερυγίου.

Επειδή τρέφεται με οστεϊχθύς και κεφαλόποδα, η λάμνα είναι ευκαιριακός θηρευτής κινούμενη πάνω-κάτω στο νέρο, κυνηγώντας λεία τόσο στο βύθο όσο και σε μεσαία βάθη. Βρίσκεται συνήθως πάνω από πλούσια ψαροτόπια στις υφαλοκρηπίδες, αλλά μετακινείται επίσης κοντά στην ακτή ή μέσα στον ωκεανό μέχρι σε βάθος 1.360 μέτρων. Πραγματοποιεί επίσης μεγάλες εποχιακές μεταναστεύσεις, γενικά μετακινούμενη μεταξύ ρηχών και βαθιών νερών. Η λάμνα είναι γρήγορη και πολύ δραστήρια, με φυσιολογικές προσαρμογές που της επιτρέπουν να διατηρεί υψηλότερη θερμοκρασία στο σώμα της από το περιβάλλον νερό. Μπορεί να είναι μοναχική ή κοινωνική και γνωστή για φαινομενικά παιχνιδιάρικη συμπεριφορά. Είναι ωοζωοτόκος, που σημαίνει ότι τα αναπτυσσόμενα έμβρυα διατηρούνται μέσα στη μήτρα της μητέρας και εξακολουθούν να υφίστανται σαν μη βιώσιμα αυγά. Τα θηλυκά γεννούν συνήθως τέσσερα νεογνά κάθε χρόνο.

Μόνο μερικές επιθέσεις καρχαρία αβέβαιης προέλευσης έχουν αποδοθεί στην λάμνα. Θεωρείται ως ένα ψάρι παιχνιδιάρικο από ερασιτέχνες αλιείς. Το κρέας και τα πτερύγια της λάμνας είναι μεγάλης αξίας, γεγονός το οποίο έχει οδηγήσει σε μια μακροχρόνια έντονη εκμετάλλευσή της από τον άνθρωπο. Ωστόσο, το είδος αυτό δεν μπορεί να διατηρηθεί με τις έντονες αλιευτικές πιέσεις, λόγω της χαμηλής αναπαραγωγικής του ικανότητας. Η υπερβολική εμπορική αλιεία της λάμνας, κυρίως από τα νορβηγικά παραγάδια, οδήγησε σε κατάρρευση του πληθυσμού του ανατολικού Βόρειου Ατλαντικού το 1950, και του δυτικού Βόρειου Ατλαντικού το 1960. Η λάμνα εξακολουθεί να ψαρεύεται σε όλη τη διασπορά της, τόσο εσκεμμένα όσο και ως παρεμπίπτον αλιεύμα, με ποικίλους βαθμούς παρακολούθησης και διαχείρισης. Η Διεθνής Ένωση για τη Διατήρηση της Φύσης (IUCN) έχει αξιολογήσει τη λάμνα ως ευπαθή σε παγκόσμιο επίπεδο, και είτε ως κινδυνεύον ή ως κρίσιμα κινδυνεύον σε διάφορα σημεία του βόρειου Ατλαντικού και της Μεσογείου.

## Παραπομπές


Κατηγορία:Λαμνόμορφα
Κατηγορία:Καρχαρίες
Κατηγορία:Ψάρια ελληνικών θαλασσών
Αρχαιολογικό Μουσείο Αβδήρων

Το **Αρχαιολογικό Μουσείο Αβδήρων** είναι ένα μουσείο το οποίο βρίσκεται στο σύγχρονο οικισμό των Αβδήρων στο Νομό Ξάνθης. Η ανέγερση του μουσείου ξεκίνησε το 1976 και οι οικοδομικές εργασίες άρχισαν το 1989 και ολοκληρώθηκαν το 1992. Το διάστημα 1995-1998 στο μουσείο μεταφέρθηκαν αρχαιολογικά εκθέματα από τα αντίστοιχα μουσεία της Καβάλας και της Κομοτηνής. Το μουσείο εγκαινιάστηκε στις 20 Ιανουαρίου 2000.

Στο μουσείο εκτίθενται αντικείμενα που βρέθηκαν στην αρχαία πόλη και στα αρχαία νεκροταφεία των Αδβήρων (7ος αιώνας π.Χ. έως 13ος αιώνας μ.Χ.). Τα εκθέματα χωρίζονται σε τρεις θεματικές ενότητες: δημόσιος βίος, ιδιωτικός βίος και ταφικά έθιμα. Τα εκθέματα που αφορούν τον δημόσιο βίο αποτελούνται από επιγραφές, ειδώλια, λατρευτικά σκεύη, ανάγλυφα, νομίσματα, κρατικά μέτρα, στάθμια και σφραγίσματα. Τα εκθέματα που αφορούν τον ιδιωτικό βίο αποτελούν τα εργαλεία αλιείας, ιατρικής και κτηνοτροφίας όπως και εκθέματα που δηλώνουν την ύπαρξη εργαστηρίων και βιοτεχνιών. Τα εκθέματα που αφορούν τα ταφικά έθιμα αποτελούν τα στεφάνια, οι επιτύμβιες στήλες και οι σαρκοφάγοι.

## Φωτοθήκη

20110914 Build Cist Grave Archeological Site of Abdera Xanthi Thrace Greece.jpg|Χτιστός κιβωτιόσχημος τάφος
ABDERA, Tetradrachm 473–448 BC.jpg|Νόμισμα των Αβδήρων με γρύπα και επιγραφή
20110914 Stone Sarcophagus Archeological Site of Abdera Xanthi Thrace Greece.jpg|Λίθινη σαρκοφάγος από τοπικό ψαμμίτη με μονολιθική καλυπτήρια πλάκα


## Δείτε επίσης
* Αρχαία Άβδηρα
* Άβδηρα

## Παραπομπές


Αβδηρα
Αβδηρων
Στάδιο Λουί Β΄

Το **Σταντ Λουί Β΄** (γαλλικά: *Stade Louis-II*, ) είναι γήπεδο που βρίσκεται εντός της συνοικίας της Φονβιέιγ του Μονακό. Έχει χρησιμεύσει ως τόπος διεξαγωγής αγώνων τόσο για το ποδόσφαιρο, χρησιμεύοντας ως έδρα της ΑΣ Μονακό και ως τόπος διεξαγωγής του ετήσιου αγώνα του Ευρωπαϊκού Σούπερ Καπ της UEFA, όσο και για τον στίβο, όπου μάλιστα λάμβανε αρχικά χώρα η διοργάνωση της IAAF World Athletics Final (εκτός από το αγώνισμα της σφυροβολίας, το οποίο δεν μπορεί να διεξαχθεί στο συγκεκριμένο στάδιο, γι' αυτό και η διοργάνωση μεταφέρθηκε στη συνέχεια αλλού).

Το πρώτο στάδιο Λουί Β΄ άνοιξε τις πύλες του το 1939 ως έδρα της ΑΣ Μονακό. Το νέο γήπεδο χτίστηκε στις αρχές του 1980, κοντά στην τοποθεσία του παλιού γηπέδου πάνω σε τεχνητή στεριά, ανοίγοντας ολοκληρωτικά το 1985. Σήμερα διαθέτει χωρητικότητα περίπου 18.500 θέσεων, το οποίο είναι αρκετά μεγάλο αν αναλογιστεί κανείς τον πληθυσμό του Μονακό (περίπου 30.500). Μπορεί να χωρέσει σχεδόν τα δύο τρίτα του πληθυσμού της χώρας, αναλογία που κανένα άλλο γήπεδο δεν έχει. Η μεγαλύτερη πλειοψηφία των χώρων του γηπέδου βρίσκονται υπόγεια, με έναν μεγάλο χώρο στάθμευσης ακριβώς κάτω από τον αγωνιστικό χώρο (κάτι που έχει προκαλέσει αρκετή κριτική από τους αντίπαλους προπονητές της Μονακό στο παρελθόν σχετικά με την κατάσταση του αγωνιστικού χώρου).

Το γήπεδο έχει πάρει το όνομα του Λουί Β΄ (Louis II), πρίγκιπα του Μονακό, ο οποίος κυβερνούσε το πριγκιπάτο του Μονακό όταν χτίστηκε το πρώτο γήπεδο. Επίσης εμφανίζεται από την αρχή της σειράς Pro Evolution Soccer και στο Adidas Power Soccer 98.

## Έκρηξη
Στις 31 Μαΐου 2004, μια έκρηξη, φαινομενικά ατύχημα, έκανε σοβαρές ζημιές στο στάδιο Λουί Ντε και σε ένα γειτονικό κτίσμα, στη Λα Ρους της Φοντβιέγ. Κανένας τραυματισμός δεν αναφέρθηκε και η ευθύνη για την έκρηξη δεν αναλήφθηκε από κανέναν. Η ζημιά, αν και αρκετά σοβαρή στα δύο κτίρια, θεωρήθηκε πως δεν επηρέασε τον σκελετό των δύο κτιρίων. Την 1η Ιουνίου η κυβέρνηση του Μονακό ανακοίνωσε πως θα αναλάβει την αποκατάσταση των ζημιών από την έκρηξη, χωρίς να περιμένει τα αποτελέσματα των ερευνών των ειδικών, που συνεχίζονταν. Αυτή η έκρηξη αποτέλεσε μια σπάνια εξαίρεση για την μεγάλη φήμη που συνόδευε το Μονακό σε θέματα ασφαλείας και απουσίας βίας.

## IUM
Το στάδιο Λουί Β΄, που διαθέτει ένα μεγάλο συγκρότημα γραφείων, φιλοξενεί το *International University of Monaco* (IUM), το οποίο ειδικεύεται στην επιχειρηματική εκπαίδευση.

## Εικόνες

 Stade Louis II.JPG|Θέα του αγωνιστικού χώρου στο εσωτερικό του σταδίου *Λουί Β΄*
 Stadion von Monaco Seitenansicht.jpg|Τα εννέα τόξα του σταδίου


## Παραπομπές


## Εξωτερικοί σύνδεσμοι

* monaco.net

Κατηγορία:Αθλητισμός στο Μονακό
Κατηγορία:Αθλητικές εγκαταστάσεις
Κατηγορία:Στάδια ποδοσφαίρου στη Γαλλία
Κατηγορία:ΑΣ Μονακό
Too Young

**Για το τραγούδι των Phoenix δείτε το [[Too Young (τραγούδι)]]. Για το τραγούδι των Queensberry δείτε [[Too Young (τραγούδι, Queensberry)]]*

Το **Too Young** είναι ποπ τραγούδι. Η μουσική γράφτηκε από την Σίντνεϊ Λίπμαν και οι στίχοι από την Σίλβια Ντι. Το τραγούδι κυκλοφόρησε το 1951.

Στις ΗΠΑ, η πιο γνωστή εκδοχή του τραγουδιού ηχογραφήθηκε από τον Νατ Κινγκ Κόουλ στις 6 Φεβρουαρίου 1951 και κυκλοφόρησε από τη Capitol Records με τον αριθμό καταλόγου 1449. Πώλησε 1 εκατομμύρια αντίτυπα και έφθασε στη 1η θέση του Billboard, και έμεινε στη 1η θέση για 5 εβδομάδες και έμεινε στο Best Seller Chart για 29 εβδομάδες. 

Η ηχογράφηση του Πάτι Άντριους κυκλοφόρησε από την Decca Records με τον αριθμό καταλόγου 27569. Μπήκε στο Billboard Best Seller Chart στις 8 Ιουνίου 1951, όπου έμεινε 1 εβδομάδα, στη 30η θέση. Σε άλλα τσαρτ του Billboard, αυτή η εκδοχή έφθασε στη 19η θέση.

Οι εκδοχές που δεν έφθασαν στις καλύτερες 30 θέσεις του Best Seller Chart, αλλά μπήκαν σε άλλα τσαρτ του Billboard είναι αυτές του Τόνι Άρμπεν (#15, της Columbia), του Φραν Άλισον (#20, της RCA), του Ρίτσαρντ Χάγιες (#24, της Mercury) και του Μάικλ Τζάκσον (της Motown).

Ο Αλμπέρτο Σεμπρίνι ηχογράφησε το κομμάτι στις 7 Ιουλίου 1951, στο Λονδίνο, ως το δεύτερο τραγούδι του ποτ πουρί *Dancing to the piano (No. 7): Part 1. Hit Medley of Slow Foxtrots* μαζί με τα *[[Alice in Wonderland]]* και *[[Forbidden Love]]*. Κυκλοφόρησε από την EMI στην εταιρεία His Master's Voice με τον αριθμό καταλόγου B&nbsp;10123.

Στο Ηνωμένο Βασίλειο, ο Τζιμ Γιανγκ είχε μια hit version του τραγουδιού, που κυκλοφόρησε το 1951. Ο Σαμ Κουκ το εκτέλεσε για το *Hits Of The Fifties LP*. Μια εκδοχή του Ντόννι Όσμοντ έγινε hit, καθώς έμεινε για 8 εβδομάδες στο τσαρτ με τη καλύτερη του θέση να είναι η 13η θέση όταν κυκλοφόρησε ως single (MGM 14407) το 1972.

Το 2011, στις Φιλιππίνες, χρησιμοποίησαν το τραγούδι, υπό την εκτέλεση του Τζόβιαν Χιου, στο Intro Instrumental του ιαπωνικού άνιμε *[[The Story of Perrine|Perrine Monogatari]]*.

## Παραπομπές


κατηγορία:Τραγούδια του Μάικλ Τζάκσον
Κατηγορία:Singles του 1972
Κατηγορία:Τραγούδια του 1951
Κατηγορία:Singles του 1951
Κατηγορία:Decca Records
Μπρουνέττο Μπουκιαρέλλι-Ντούκι

Ο **Μπρουνέττο Μπουκιαρέλλι-Ντούκι** ήταν Ιταλός κατώτερος δικαστής που γεννήθηκε στην Τερρανουόβα Μπρατσολίνι, στην Επαρχία του Αρέτσο στις 14 Ιουνίου 1914 και πέθανε στο Αρέτσο στις 4 Φεβρουαρίου 1994.

## Ιστορία
Ο Μπρουνέττο Μπουκιαρέλλι Ντούκι ήταν δικαστής στο Συνταγματικό Δικαστήριο της Ιταλίας και Ιταλός πολιτικός. Εκλέσθηκε από το Κοινοβούλιο στις 27 Ιανουαρίου 1977 στο Συνταγματικό Δικαστήριο της Ιταλίας μέχρι τις 31 Ιανουαρίου 1986. Πέθανε από έμφραγμα του μυοκαρδίου

## Αναφορές


Κατηγορία:Ιταλοί πολιτικοί
Τηλεόραση (αποσαφήνιση)

Η λέξη ή έννοια **Τηλεόραση** μπορεί να σημαίνει:

* Την Τηλεόραση ως το σύνολο των τεχνικών μέσων, προδιαγραφών και τεχνολογιών που απαιτούνται για την εκπομπή και λήψη τηλεοπτικού σήματος.
* Την Τηλεόραση (συσκευή) που αφορά στην τεχνολογία και στον τρόπο λειτουργίας της συσκευής της τηλεόρασης
* Την Τηλεόραση (μέσο) ως το σύνολο των συντελεστών της τηλεόρασης (σταθμών, προγραμμάτων, παραγωγών, δημιουργών).
Ιρένε Πιβέττι

Η **Ιρένε Πιβέττι** (γεννημένη 4 Απριλίου 1963) είναι Ιταλίδα δημοσιογράφος και πολιτικός, βουλευτής από το 1992 έως το 2001. Αφού άφησε την πολιτική, άρχισε μια καριέρα στην τηλεόραση, όπως η αδελφή της Βερόνικα, μια δημοφιλής Ιταλίδα ηθοποιός.

## Εξωτερικοί σύνδεσμοι
*
*Interview

Κατηγορία:Ιταλοί πολιτικοί
Ήραια Συρίας

Η **Ήραια** ήταν αρχαία ελληνική πόλη της Συρίας.

Η μοναδική πηγή για την ύπαρξη της πόλεως είναι ο Αππιανός ο οποίος την κατατάσσει στις πόλεις που ιδρύθηκαν από τον Σέλευκο. Δεν είναι γνωστό αν κατά την ίδρυση της πόλης προσήλθαν άποικοι από την ομώνυμη πόλη της Αρκαδίας, αλλά ούτε και η θέση της είναι γνωστή.

## Παραπομπές


Κατηγορία:Αρχαίες πόλεις της Συρίας
Σαρλότ Αμαλί

Η **Σαρλότ Αμαλί** () είναι η πρωτεύουσα και η μεγαλύτερη πόλη των Αμερικανικών Παρθένων Νήσων και βρίσκεται στο νησί Άγιος Θωμάς που ανήκει στις Ηνωμένες Πολιτείες. Έχει πληθυσμό 18.481 κατοίκους, σύμφωνα με εκτιμήσεις του 2010. Η πόλη ιδρύθηκε το 1666 ως Taphus (που σημαίνει «μπιραρίες»). Το 1691 η πόλη μετονομάστηκε σε Amalienborg (στα αγγλικά Charlotte Amalie) από την Καρλόττα Αμαλία της Έσσης-Κάσσελ ( 1650-1714 ), σύζυγος του βασιλιά Χριστιανού Ε΄ της Δανίας. Το λιμάνι της πόλης έχει μεγάλο βάθος και γι'αυτό ήταν κάποτε καταφύγιο για τους πειρατές ενώ πλέον είναι ένα από τα πιο πολυσύχναστα λιμάνια για κρουαζιερόπλοια στην Καραϊβική, με περίπου 1,5 εκατομμύρια τουρίστες το 2004. Όταν ο Χριστόφορος Κολόμβος έφθασε στο νησί το 1493, η περιοχή κατοικούνταν από τους Καραΐβους και τους Αραουάκους. Κάθε εβδομάδα εκατοντάδες πλοία και σκάφη αναψυχής περνούν από την πόλη, και μερικές φορές ο πληθυσμός της υπερδιπλασιάζεται. Η πόλη είναι γνωστή για τη δανέζικη αποικιακή αρχιτεκτονική της καθώς και για κάποια κτίρια της με σημαντική ιστορική σημασία όπως τη Συναγωγή του Αγίου Θωμά, τη δεύτερη παλιότερη συναγωγή στο Δυτικό ημισφαίριο και για τη Λουθηρανική εκκλησία του Φρειδερίκου, την παλιότερη Λουθηρανική εκκλησία στο Δυτικό ημισφαίριο.

## Παραπομπές


Κατηγορία:Πόλεις των Αμερικανικών Παρθένων Νήσων
Κατηγορία:Πρωτεύουσες της Βόρειας Αμερικής
Ρομβοεικοσιδωδεκάεδρο

Στη στερεομετρία, το **ρομβοεικοσιδωδεκάεδρο** (ή μικρό ρομβοεικοσιδωδεκάεδρο) είναι ένα κυρτό ημικανονικό πολύεδρο, που ανήκει στα στερεά του Αρχιμήδη. Διαθέτει 62 έδρες: 20 ισόπλευρα τρίγωνα, 30 τετράγωνα και 12 κανονικά πεντάγωνα. Έχει 60 κορυφές και 120 ακμές.

Οι 30 τετραγωνικές έδρες του πολυέδρου είναι συνεπίπεδες με τις 30 έδρες του ρομβικού τριακοντάεδρου, το οποίο είναι δυϊκό του εικοσιδωδεκάεδρου, εξού και το όνομα *ρομβοεικοσιδωδεκάεδρο*.

## Γεωμετρικά χαρακτηριστικά ρομβοεικοσιδωδεκάεδρου

Αν θεωρήσουμε  \alpha \,\!  το μήκος της ακμής του στερεού, τότε ισχύουν τα εξής:

Κατασκευαστικά, το ρομβοεικοσιδωδεκάεδρο μπορεί να προέλθει από το δωδεκάεδρο, εάν αποκοπούν όλες οι ακμές του, έτσι ώστε στη θέση των ακμών του αρχικού δωδεκαέδρου να σχηματιστούν τετράγωνα, ενώ στις κορυφές του να σχηματιστούν τρίγωνα. Με τον ίδιο τρόπο μπορεί να προέλθει και από το δυϊκό πολύεδρο του δωδεκαέδρου, το εικοσάεδρο.

Ένας άλλος τρόπος κατασκευής του ρομβοεικοσιδωδεκάεδρου είναι να λάβουμε ένα δωδεκάεδρο και να απομακρύνουμε προς τα έξω (σε σχέση με το κέντρο του) όλες τις έδρες του κατά ορισμένη απόσταση, να κάνουμε το ίδιο και με ένα εικοσάεδρο (που έχει το ίδιο κέντρο και την ίδια ακμή με το δωδεκάεδρο) και, τέλος, να καλύψουμε τα 30 κενά που θα δημιουργηθούν με τετράγωνα (όσες είναι και οι ακμές των αρχικών στερεών). Έτσι το καινούριο πολύεδρο (το ρομβοεικοσιδωδεκάεδρο) θα έχει ως έδρες τα 12 πεντάγωνα του δωδεκαέδρου, τα 20 τρίγωνα του εικοσαέδρου και επιπλέον 30 τετράγωνα που θα δημιουργηθούν (σύνολο εδρών: 62).

## Πηγές - Παραπομπές
* *Weisstein, Eric W., [http://mathworld.wolfram.com/SmallRhombicosidodecahedron.html Small Rhombicosidodecahedron]* 

Κατηγορία:Ομοιόμορφα πολύεδρα
Κατηγορία:Στερεά του Αρχιμήδη
Ρόουντ Τάουν

Το **Ρόουντ Τάουν** () είναι πρωτεύουσα των Βρετανικών Παρθένων Νήσων και βρίσκεται στο νησί Τορτόλα. Έχει πληθυσμό 9.400 κατοίκους, σύμφωνα με την απογραφή του 2004.

## Παραπομπές


## Εξωτερικοί σύνδεσμοι

Κατηγορία:Βρετανικές Παρθένοι Νήσοι
Κατηγορία:Πρωτεύουσες της Βόρειας Αμερικής
Κόλουρο κυβοκτάεδρο

Στη στερεομετρία, το **κόλουρο κυβοκτάεδρο** (ή μεγάλο ρομβοκυβοκτάεδρο) είναι ένα κυρτό ημικανονικό πολύεδρο, που ανήκει στα στερεά του Αρχιμήδη. Διαθέτει 26 έδρες: 12 τετράγωνα, 8 κανονικά εξάγωνα και 6 κανονικά οκτάγωνα. Έχει 48 κορυφές και 72 ακμές.

Οι 12 τετραγωνικές έδρες του πολυέδρου είναι συνεπίπεδες με τις 12 έδρες του ρομβικού δωδεκαέδρου, το οποίο είναι δυϊκό του κυβοκτάεδρου, εξού και το δεύτερο όνομά του, *μεγάλο ρομβοκυβοκτάεδρο* (συγκρίνατε με το μικρό ρομβοκυβοκτάεδρο).

## Γεωμετρικά χαρακτηριστικά κόλουρου κυβοκτάεδρου

Αν θεωρήσουμε  \alpha \,\!  το μήκος της ακμής του στερεού, τότε ισχύουν τα εξής:

Κατασκευαστικά, το κόλουρο κυβοκτάεδρο μπορεί να προέλθει από τον κύβο, εάν αποκοπούν όλες οι κορυφές του και όλες οι ακμές του. Με τον ίδιο τρόπο μπορεί να προέλθει και από το δυϊκό πολύεδρο του κύβου, το οκτάεδρο.

Το όνομα *κόλουρο κυβοκτάεδρο*, το οποίο δόθηκε από τον Κέπλερ, είναι κάπως παραπλανητικό, επειδή αν αποκοπούν οι κορυφές του κυβοκτάεδρου, τότε στη θέση τους σχηματίζονται ορθογώνια παραλληλόγραμμα και όχι τετράγωνα. Ωστόσο, το αποτέλεσμα είναι τοπολογικά ισοδύναμο με το κόλουρο κυβοκτάεδρο.

## Πηγές - Παραπομπές

* *Weisstein, Eric W., [http://mathworld.wolfram.com/GreatRhombicuboctahedron.html Great Rhombicuboctahedron]* 

Κατηγορία:Ομοιόμορφα πολύεδρα
Κατηγορία:Στερεά του Αρχιμήδη
Μυστικός δείπνος

Ο **Μυστικός δείπνος** σύμφωνα με τη Χριστιανική πίστη, διεξήχθη ανάμεσα στον Ιησού και τους Δώδεκα Αποστόλους στην Ιερουσαλήμ μία μέρα πριν τη Σταύρωσή Του. Σήμερα, η μέρα αυτή ονομάζεται Μεγάλη Πέμπτη . Κατά τη διάρκεια του Μυστικού Δείπνου ο Χριστός έπλυνε στους μαθητές του τα πόδια τους και τους κοινώνησε το Σώμα και το Αίμα του, λέγοντάς τους: ***Λάβετε φάγετε τοῦτό μου ἐστι τὸ σῶμά, τὸ ὑπὲρ ὑμῶν κλώμενον, εἰς ἄφεσιν ἁμαρτιῶν*** καθώς και: ***πίετε ἐξ αὐτοῦ πάντες· τοῦτό ἐστι τὸ αἷμά μου τὸ τῆς καινῆς διαθήκης τὸ ὑπὲρ ὑμῶν καὶ πολλῶν ἐκχυνόμενον***.
Θεωρείται ως η πρώτη στην Ιστορία της Τέχνης τοιχογραφία που απεικονίζει τους Αποστόλους να αντιδρούν ο καθένας με διαφορετικό τρόπο στην αποκάλυψη του Ιησού ότι κάποιος θα τον προδώσει.

## Το όνομα "Μυστικός Δείπνος"
Η ονομασία «μυστικός», οφείλεται, επειδή περιελάμβανε το «μυστήριο» της Θείας Μετάληψης και όχι επειδή ... ήταν κρυμμένοι, όπως φαίνεται στα Ματθ. 26, 26-20, Μάρκ. 14, 22-24, Λουκ. 22, 17-20 και Α΄ προς Κορινθίους 11, 23-30.
Η ονομασία *Μυστικός Δείπνος* δεν αναφέρεται πουθενά στην Καινή Διαθήκη, όμως σήμερα χρησιμοποιείται από όλα σχεδόν τα δόγματα του Χριστιανισμού.

## Παραπομπές


## Εξωτερικοί σύνδεσμοι

* Ο Έλληνας του «Μυστικού Δείπνου» Πατέντα με ελληνική υπογραφή εντοπίζει τους κρυφούς εχθρούς που απειλούν το αριστούργημα του Λεονάρντο ντα Βίντσι στο Μιλάνο, της Μαίρης Αδαμοπούλου, 05 Δεκεμβρίου 2011 «Τα Νέα» http://www.tanea.gr/politismos/article/?aid=4677630

Κατηγορία:Χριστιανική ορολογία
Κατηγορία:Ιησούς Χριστός
Κατηγορία:Περίοδος του Πάσχα
Κατηγορία:Θεία Ευχαριστία
1280 Μπαϊγιόντα

Η **Μπαϊγιόντα (Baillauda)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,871. Ανακαλύφθηκε το 1933 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά της προς τιμή του Γάλλου αστρονόμου Ζυλ Μπαϊγιώ, τέκνο του γνωστότερου αστρονόμου Μπενζαμίν Μπαϊγιώ (Baillaud).

## Φυσικά χαρακτηριστικά
Η μέση διάμετρος της Μπαϊγιόντας εκτιμάται σε 50,82 χιλιόμετρα. Ο φασματικός τύπος της είναι **X** (κατά Tholen), ενώ το γεωμετρικό άλβεδό της είναι 0,0505. Η Μπαϊγιόντα περιστρέφεται γύρω από τον εαυτό της μία φορά κάθε περίπου 12 με 13 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπαιγιοντα
Μίχαου Στάσιακ

Ο **Μιχάλ Στάσιακ** είναι Πολωνός ποδοσφαιριστής, γεννημένος στις 12 Μαρτίου 1981. Αγωνίζεται ως Αμυντικός στην Πολωνική Β΄ Εθνική (I liga) με τα χρώματα της Flota Σβινόουστσιε.

## Ποδοσφαιρική καριέρα
Ο Μιχάλ Στάσιακ ξεκίνησε από της ακαδημίες τις ομάδας MKS MOS Zduńska Wola και προωθήθηκε στην πρώτη ομάδα της Widzew Łódź. Το 2003 ήταν μια ασταθής χρονιά για αυτόν,ο ομάδα είχε πολλά οικονομικά προβλήματα και μετακόμισε στη Ντισκομπόλια Γκρόντζισκ και έπειτα στη Αμίτσα Βρόνκι και στη Όντρα Βοτζίσλαβ χωρίς να βρει θέση βασικού. Το 2005 πήγε στη Ζαγκλέμπι Λουμπίν και εξελίχθηκε σε έναν από τους αγαπημένους παίκτες της κερκίδας κερδίζοντας μάλιστα και το περιβραχιόνιο του αρχηγού. Το συμβόλαιό του έληγε το 2013 αλλά λόγω προβλημάτων λύθηκε το 2011 πραγματοποιώντας 172 εμφανίσεις και σκοράροντας 18 γκολ αν και αμυντικός. Το καλοκαίρι του 2011 αποκτήθηκε από την Ξάνθη μέχρι τις 30-06-2013.

## Εθνική
Αγωνίστηκε στην Εθνική Πολωνίας σε 3 αγώνες με τα Σκόπια, τη Λιθουανία και τις ΗΠΑ.

## Διακρίσεις ως παίκτης
* Πρωτάθλημα ποδοσφαίρου Πολωνίας:2006
* Κύπελλο Πολωνίας:2007

## Πηγές

* Μιχάλ Στάσιακ στο 90minut.πλ 
* Επίσημη σελίδα ομάδας Στατιστικά
* skodaxanthifc.gr Μεταγραφή
* onsports.gr Βιογραφικό

Κατηγορία:Αμυντικοί ποδοσφαιριστές
Κατηγορία:Ποδοσφαιριστές Α.Ο. Ξάνθη
Κατηγορία:Πολωνοί ποδοσφαιριστές
Κατηγορία:Ποδοσφαιριστές Εθνικής Πολωνίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Βίντζεφ Λοτζ
Κατηγορία:Ποδοσφαιριστές Αμίκα Βρόνκι
Κατηγορία:Ποδοσφαιριστές Φλότα Σβινόουστσιε
Κατηγορία:Ποδοσφαιριστές Ζαγκουένμπιε Λούμπιν
Κατηγορία:Ποδοσφαιριστές Ντισκομπόλια Γκρόντζισκ
Κατηγορία:Ποδοσφαιριστές Όντρα Βοτζίσλαβ
Κατηγορία:Ποδοσφαιριστές Εκστρακλάσα
Εθνική Νότιας Αφρικής (καλαθοσφαίριση γυναικών)

Η **εθνική ομάδα καλαθοσφαίρισης γυναικών της Νότιας Αφρικής** αντιπροσωπεύει τη Νότια Αφρική στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Ομοσπονδίας Καλαθοσφαίρισης της Νότιας Αφρικής (*Basketball South Africa*).

## Κατατάξεις σε διεθνείς διοργανώσεις

; Πορεία σε Αφρικανικά Πρωταθλήματα FIBA:
:Ακολουθούν οι τελικές θέσεις κατάταξης της Εθνικής Ομάδας της Νότιας Αφρικής σε Αφρικανικά Πρωταθλήματα (Afrobasket):


; Πορεία σε Παναφρικανικούς Αγώνες:
:Ακολουθούν οι τελικές θέσεις κατάταξης της Εθνικής Ομάδας της Νότιας Αφρικής σε Παναφρικανικούς Αγώνες:



## Δείτε επίσης
* Εθνική Νότιας Αφρικής (καλαθοσφαίριση ανδρών)

## Παραπομπές


## Εξωτερικοί σύνδεσμοι

* South Africa, ιστορικό στον επίσημο ιστότοπο των αρχείων της FIBA. 
* Basketball South Africa, επίσημος ιστότοπος. 

 

Νοτια Αφρικη
Γυναικων
Ανωτάτη Μακεδονο-Αδριανουπολική Επιτροπή

Η **Ανώτατη Μακεδονο-Αδριανουπολική Επιτροπή**, ΑΜΑΕ (βουλγαρικά: Върховен македоно - одрински комитет, ВМОК) κατά την επίσημη ονομασία, ή ΑΜΑΚομιτάτο, γνωστή επίσης και ως Βερχοβιστική Μακεδονική Επιτροπή, ή **Βερχοβιστικό Μακεδονικό Κομιτάτο**, ΒΜΚ (εκ του βέρχοβο = βουλγαρικά: κορυφή, κορυφαίο), ή **Ανώτατο Μακεδονικό Κομιτάτο**, ήταν μια βουλγαρική πολιτικοστρατιωτική εθνικιστική επαναστατική οργάνωση που έδρασε στη περιοχή της Μακεδονίας και Θράκης (Αδριανούπολη, βουλγαρικά: *Οντρίν*) επί κυριαρχίας Οθωμανικής Αυτοκρατορίας την περίοδο 1895-1905 με στόχο την προσάρτηση των παραπάνω περιοχών στο Πριγκιπάτο της Βουλγαρίας.

## Διοίκηση
Έδρα του Βερχοβιστικού Μακεδονικού Κομιτάτου ήταν η Σόφια. Πρώτος ηγέτης αυτού ήταν ο λογοτέχνης Τράικο Κιτάντσεβ τον οποίον διαδέχθηκε ο στρατηγός Δανιήλ Νικολάγιεφ και αυτού ακολούθησαν ο Ιωσήφ Κοβάτσεφ, ο Γκτζόρτσε Πετρόβ και ο Μπόρις Σαράφοβ.

Όλοι οι διατελέσαντες ηγέτες της οργάνωσης αυτής είχαν την κάλυψη τόσο του τότε ακόμα Πρίγκιπα, μετέπειτα Βασιλέως Φερδινάνδου όσο και της βουλγαρικής κυβέρνησης. Σημειώνεται ότι οι περισσότερες συνεδριάσεις της γίνονταν εντός των Ανακτόρων του Βουλγαρικού Πριγκιπάτου. Στο ΒΜΚ στρατολογούνταν κυρίως Βουλγαρομακεδόνες και Βουλγαροθρακιώτες πρόσφυγες που είχαν καταφύγει στη Βουλγαρία. Επίσης συμμετείχαν και αξιωματικοί και στρατιώτες του βουλγαρικού στρατού που κατάγονταν από τις παραπάνω περιοχές, αποκαλούμενοι όλοι «σουπρεμιστές» ή «βερχοβιστές». Περί τα τέλη της δεκαετίας του 1890 οι ηγέτες της ΕΜΕΟ κατάφεραν να πάρουν τον έλεγχο του ΒΜΚ και να αναδειχθούν σ΄ αυτό οι Βόρις Σαράφωβ, Μάτωφ και  Ιβάν Γκαρβάνοβ.

## Οργάνωση - δράση
Οι Βερχοβίστες προσπάθησαν στην αρχή επιχειρώντας διάφορα επεισόδια να προκαλέσουν μία ένοπλη σύρραξη βουλγαρο-τουρκικού πολέμου ευελπιστώντας στη βοήθεια του βουλγαρικού στρατού. Όταν όμως διαπίστωσαν ότι διάφορες συνθήκες που είχαν συνομολογηθεί εμπόδιζαν τη Βουλγαρία σε μία τέτοια απροκάλυπτη βοήθεια κατέφυγαν στην άσκηση τρομοκρατίας κυρίως κατά των Οθωμανών αλλά και των άλλων εθνοτήτων που ήταν εγκατεστημένοι στη περιοχή (Ελλήνων, Σέρβων, Εβραίων, Βλάχων κ.ά.). Συγκροτώντας πέντε αποσπάσματα, τα τέσσερα εισέβαλαν στο Σατζάκιο Μοναστηρίου (τότε Βιτώλια, ή Μπίτολα) που κάλυπτε το γεωγραφικό χώρο της  Μακεδονίας και το πέμπτο στη περιοχή της Θράκης, Οντρίν.

thumb|300px|Το απόσπασμα των Βερχοβιστών του Ι. Στογιάνοβ
Σημαντικότερη δράση των βερχοβιστών ήταν η συμμετοχή τους στην εξέγερση του Μελένικου (1895), εξέγερση της Άνω Τζουμαγιάς (1902) και στην άδοξη εξέγερση του Ίλιντεν (1903) που κατεστάλησαν από τον οθωμανικό στρατό με επακόλουθο την εκ μέρους της Βουλγαρίας επίσημη διάλυση της οργάνωσης.

## Διοικητές

## Πηγές
* "Μεγάλη Ελληνική Εγκυκλοπαίδεια" τομ.ΙΣτ΄, σελ.515.
* "Νεώτερον Εγκυκλοπαιδικόν Λεξικόν Ηλίου" τομ.4ος, σελ.428

## Παραπομπές


Κατηγορία:Μακεδονικός Αγώνας
Κατηγορία:Ιστορία της Βουλγαρίας
Κατηγορία:Ιστορία της Σερβίας
Κατηγορία:Ιστορία της Οθωμανικής Αυτοκρατορίας
Κατηγορία:Ιστορία της Μακεδονίας
Κατηγορία:Παραστρατιωτικές οργανώσεις
Κατηγορία:Ιστορία της Μακεδονίας (περιοχή)
Νάνγκα Παρμπάτ

Το **Νάνγκα Παρμπάτ** είναι το ένατο ψηλότερο βουνό στη Γη, με ύψος 8.126 μέτρα. Το όνομά του σημαίνει «Γυμνό βουνό». Στο πρώτο μισό του εικοστού αιώνα, το Νάνγκα Παρμπάτ ήταν γνωστό ως το βουνό φονιάς, επειδή ήταν μια από τις πιο φονικές κορυφές ψηλότερες των οκτώ χιλιομέτρων. Πρόκειται για μία πανύψηλη κορυφή που που πυργώνεται πάνω από το περιβάλλον τοπίο. Είναι η δυτικότερη κορυφή υψηλότερη από 8 χιλιόμετρα και βρίσκεται κοντά στο δυτικό άκρο της οροσειράς Καρακορούμ.

Προς τα νότια το Νανγκα Παρμπάτ εκθέτει την υψηλότερη όψη κόσμο, την Όψη Ρουπάλ, με ύψος 4.600 μέτρα από τη βάση του. Επίσης το Νάνγκα Παρμπάτ είναι ένα από τα δύο βουνά στη Γη που βρίσκονται ταυτόχρονα μέσα στην εικοσάδα τόσο των ψηλότερων βουνών όσο και πιο προεξέχοντων βουνών, στις θέσεις 9 και 14 αντίστοιχα. Το άλλο είναι το όρος Έβερεστ, που είναι πρώτο και στις δύο λίστες.

Η πρώτη ανάβαση πραγματοποιήθηκε από τον αυστριακό ορειβάτη Χέρμαν Μπουλ, μέλος αυστρογερμανικής αποστολής τις 3 Ιουλίου 1953. Μέχρι αυτή την επιτυχημένη αποστολή 31 άνθρωποι είχαν πεθάνει, προσπαθώντας να κατακτήσουν το βουνό.

## Παραπομπές σημειώσεις


## Περαιτέρω ανάγνωση
* 
* Messner, Reinhold, *Solo Nanga Parbat*, London, Kale and Ward, 1980, ISBN 0-7182-1250-9 (Britain), ISBN 0-19-520196-5 (USA)

## Εξωτερικοί σύνδεσμοι

*Nanga Parbat on Peakware
*Nanga Parbat on summitpost.org
*Nanga Parbat on Himalaya-Info.org (German)
*A mountain list ranked by local relief and steepness showing Nanga Parbat as the World #1
*A Quick approach through lovely meadows leads to the base camp of NANGA PARBAT’s enormous RUPAL face
*Pictures of the Rupal Facce taken by Joël Wischnewski in 2013 

Κατηγορία:Ιμαλάια
Κατηγορία:Βουνά του Πακιστάν